recursal/SuperWikiNEXT-32B huggingface dataset:
**Eutokios Askalonlainen** (m.kreik. Εὐτόκιος ὁ Ἀσκαλωνίτης, *Eutokios ho Askalōnitēs*, lat. *Eutocius*; n. 480–540) oli kreikkalainen matemaatikko. Hän oli kotoisin Palestiinasta, nykyisin Israeliin kuuluvasta Askalonin kaupungista.

Eutokios kirjoitti kommentaareja Arkhimedeen kirjoituksista *Pallosta ja lieriöstä*, *Ympyrän mittaamisesta* ja *Tasapainosta* sekä Apollonioksen *Konika*-teoksen neljästä ensimmäisestä kirjasta. Eutokioksen kirjoitusten ansiosta nykyään tieteenhistorijoitsijat tietävät minkälaisia menetelmiä jo antiikin Kreikassa käytettiin tai keksittiin. Yksi tällainen keksintö, josta ei muuten olisi jäänyt tietoa, on useiden matemaatikkojen keksimä ratkaisu kuution tilavuuden kaksinkertaistamiselle. Eutokioksen ansiosta tiedetään myös, että Arkhimedes löysi kartioleikkausta hyväksikäyttäen löytämään ratkaisun kolmannen asteen yhtälölle {\displaystyle (a-x)x^{2}=bc^{2}\,}

*Pallosta ja lieriöstä* toisen kirjan kommentaarin lopun perusteella on arveltu, että Eutokiosta opetti Hagia Sofian suunnitellut arkkitehti Isidoros Miletoslainen. Myöhemmin ilmeni, että Eutokios teki omistuksia myös muille, joten Isidoros ei ehkä sittenkään ollut hänen opettajansa. Paul Tannery piti lähes varmana, että hänen opettajanaan oli Hermias Aleksandrialainen ja nykyään häntä pidetään lähes varmasti Eutokioksen opettajana. Ensimmäiset kommentaarit Arkhimedeen töistä Eutokios kirjoitti ilmeisesti noin vuoden 510 tienoilla.

Lähteet
-------

1. ↑  Eutocius of Ascalon Science and Its Times (Bookrags.com). Viitattu 10.6.2008. (englanniksi)
2. ↑  Eutocius of Ascalon MacTutor Hisoty of Mathematics Archieve. Viitattu 10.6.2008. (englanniksi)
**Åke Svanstedt** (s. 18. marraskuuta 1958 Attmar) on ruotsalainen raviohjastaja ja -valmentaja. 

Hän Olle Goopin ja Stig H. Johanssonin jälkeen Ruotsin kaikkien aikojen kolmanneksi voitokkain raviohajastaja. Svanstedt on vuonna 1977 alkaneella urallaan ajanut yhteensä yli 6 000 voittoa ja hänen ohjastamiensa hevosten palkintosumma kohoaa yli 57 miljoonaan euroon. Ruotsin voitokkain ohjastaja hän on ollut vuosina 1994 ja 1998. Svanstedilla on yli 200 hevosen valmennustalli Varan kunnassa Länsi-Götanmaalla. Hänen kotiratansa on Varan naapurikunnassa Skarassa sijaitseva Axevalla. Aikaisemmin Svanstedt vaikutti Bergsåkerin raviradalla Sundsvallissa vuoteen 2001 saakka.

Lempinimellä Kung-Åke (Kuningas Åke) tunnettu Svanstedt on urallaan saavuttanut useita suurkilpailuvoittoja Ruotsin ja Pohjoismaiden lisäksi myös muualla Euroopassa. Tunnetuimpia hänen valmennuksessaan olleita hevosia ovat olleet muun muassa kaksinkertainen European Grand Circuitin voittaja Zoogin sekä Elitloppet-voittajat Gidde Palema ja Torvald Palema. Suomessa Svanstedt on ohjastanut muun muassa Suur-Hollola-ajon sekä Finlandia-ajon voitot.

Lähteet
-------

* Åke Svanstedt AB:n kotisivut

### Viitteet

1. ↑  Kurt Anderssons Travsida. Viitattu 28.4.2013.
2. ↑  Allsvanska Champions från 1923. Viitattu 28.4.2013.
3. ↑  Svensk Travsport. Viitattu 28.4.2013.
CopyCat kahden vuoden ikäisenä omistajansa sylissä (2003).
**CC** (**CopyCat**) (22. joulukuuta 2001 – 3. maaliskuuta 2020) oli kotikissa ja ensimmäinen kloonattu lemmikkieläin. Texas A&M Universityn tutkijat kloonasivat CC:n vuonna 2001. Tutkimusprojekti tunnettiin nimellä "Operaatio CopyCat", joka oli osa laajempaa projektia, jonka tarkoituksena oli kloonata koira nimeltä Missy. Tutkimuksen rahoitti John Sperling kloonaukseen erikoistuneen Genetic Savings & Clone, Inc. -yrityksensä kautta, joka harjoittaa kaupallista lemmikkien kloonausta.

CC syntyi Teksasin A&M yliopiston eläinlääketieteen osastolla. CC:n olemassaolosta tiedotettiin julkisesti helmikuussa 2002 tutkimustulosten julkaisun yhteydessä.

Myöhemmin CC eli kloonausprojektiin osallistuneen tohtori Duane Kraemerin kotona. 

Syyskuussa 2006 CC sai kolme pentua luonnollisella tavalla. Pentujen isä on luonnollisella tavalla syntynyt Smokey. CC ei kuitenkaan ole ensimmäinen kloonattu pentuja saanut kissa.

CC kuoli munuaisten vajaatoimintaan 18-vuotiaana synnyinpaikassaan Teksasin A&M yliopiston eläinlääketieteen osastolla 3. maaliskuuta 2020.

Lähteet
-------

1. ↑  World’s First Cloned Cat ‘CC’ Lived ‘Long, Normal, Happy Life’ Before Her Death *CBS-DFW*.  4.3.2020. Viitattu 3.5.2020. (englanniksi)

Aiheesta muualla
----------------

* CBS: World's First Cloned Cat Has Kittens
Syrjivyyden tuomitseminen
-------------------------

Monet, etenkin arabimaissa ja äärioikeistossa, mutta myös vasemmistossa, tulkitsevat sionismiksi juutalaisten ylivaltaan tähtäävän imperialistisen aatteen. Yhdistyneiden kansakuntien yleiskokouksen osanottajamaissa oli pyrkimyksiä määritellä sionismi rasismiksi siksi, että kansalliseen uskontoon perustuvana sen periaatteiden hyväksyminen voisi olla muita kansallisuuksia syrjivää.

Yhdistyneiden kansakuntien yleiskokous julisti kehitysmaiden ja sosialistimaiden muodostamalla enemmistöllä sionismin rasismiksi ja rasistisen syrjinnän muodoksi vuonna 1975 (yleiskokouksen päätöslauselma 3379). Taustalla oli se että Israel ei tunnustanut Etiopian juutalaisia juutalaisiksi sekä Israelin läheinen yhteistyö Etelä-Afrikan ja Rhodesian kanssa. Päätöslauselma kumottiin vuonna 1991 (päätöslauselma 4686).

Antisionismi
------------

Sionismin vastustajia kutsutaan antisionisteiksi. Myös jotkut juutalaiset vastustavat sionismia. Heidän mukaansa jo juutalaisvaltio sinänsä on juutalaisen uskon vastainen, ja sen ristiriitaisuutta juutalaisuuden kanssa lisää Israelin syyllistyminen ihmisoikeus- ja sotarikoksiin, jotka ovat juutalaisen etiikan vastaisia. Kuitenkin valtiollisesti Israelin kansalaisuus perustuu sionistiselle ajatukselle siitä, että kuka tahansa juutalainen on oikeutettu Israelin kansalaisuuteen, jonka saaminen kestää muutaman kuukauden.

Monet antisionistijuutalaiset ovat olleet aktiivisia sionismin ja Israelin valtion tai politiikan arvostelijoita ja myös aloittaneet Israel-boikotteja. Neturei Karta International on eräs heidän järjestöistään.
Mikki Ketelä vuonna 1902.
**Mikko (Mikki) Ketelä** (19. joulukuuta 1876 Kurikka – 12. joulukuuta 1957 Astoria, Oregon, Yhdysvallat) oli suomalainen yleisurheilija. Palomiehenä työskennellyt Ketelä voitti Suomen ensimmäisen urheilukuninkuuden vuonna 1902. Käsitteenä laji yleisurheilu oli vielä tuntematon ja puhuttiinkin "yleisestä urheilusta", lisäksi kilpailujen viimeinen laji, johon selvisi kaksi parasta kilpailijaa, oli paini. Vuoden 1903 kilpailuihin Ketelä lähti myös mukaan, mutta keskeytti epäonnistuttuaan kiekonheitossa.

Syyskuussa 1906 Ketelä ryösti helsinkiläisten työläisaktivistien kanssa Yhdyspankin Hakaniemen konttorin. Miehet pakenivat Tukholmaan, jossa heidät myöhemmin pidätettiin. Ketelän lisäksi joukkioon kuuluivat muun muassa Karl Gustaf Konrad Nyman ja Kaarlo Luoto. Hänet tuomittiin kuudeksi vuodeksi kuritushuoneeseen, ja senaatti hylkäsi Ketelän armonanomuksen tammikuussa 1908.

Ketelä muutti myöhemmin Yhdysvaltoihin.

Lähteet
-------

1. ↑  Kurikka syntyneet 1853-1876 (UK92) Sivu 310 12.1876 ; SSHY *sukuhistoria.fi*. Viitattu 31.8.2023.
2. ↑  Peace Lutheran Church Funeral Pamplets, Obituaries, and Worship Bulletins, 1956–2020 archive.org
3. ↑  Urheilumme Kasvot 3, sivu 1360
4. ↑  Ketelän pidätyskuva *sok.stadsarkivet.stockholm.se*.
5. ↑  Den planerade bankplundringen i Stockholm.  *Nya Pressen*, 25.9.1906, nro 260A, s. 3–4. Kansalliskirjasto. Viitattu 4.3.2016.
6. ↑  Oikeus- ja poliisiasioita.  *Uusimaa*, 10.5.1907, nro 52, s. 4. Kansalliskirjasto. Viitattu 3.11.2011.
7. ↑  Ketelän armonanomus.  *Satakunnan Sanomat*, 31.1.1908, nro 14, s. 3. Kansalliskirjasto. Viitattu 4.3.2016.
8. ↑  Fokus Urheilu 2, Henkilöartikkelit ja -hakemisto, sivu 547

Aiheesta muualla
----------------

* Kuvia tai muita tiedostoja aiheesta **Mikki Ketelä** Wikimedia Commonsissa
**Schleitheimin tunnustus** oli Sveitsin anabaptistien noin vuonna 1527 Schleitheimissä laadittu tunnustus, jonka seitsemään artiklaan on koottu anabaptistien oppeja, joita siis ainakin osa Sveitsin anabaptisteista noudatti. Laatinutta kokousta johti Michael Sattler.

Artiklojen sisältö tiivistettynä:

I. Kaste
--------

Oltiin yksimielisiä siitä, että kaste on annettava kaikille, jotka katumuksessa ovat muuttaneet elämänsä ja todella uskovat. Tähän liittyy myös paavilta saadun lapsikasteen hylkääminen. Tässä anabaptistit viittaavat Raamattuun ja apostolien esimerkkiin.

II. Panna (Erottaminen)
-----------------------

Erottamista syntiä tehneitä seurakunnan jäseniä vastaan on käytettävä kolmiasteisena, missä viitataan Matteuksen evankeliumin 18. lukuun.

III. Leivänmurto (Ehtoollinen)
------------------------------

Ehtoollinen on muistoateria. Siihen osallistuvien pitää ensin olla kastettuja ollakseen yhdistyneitä Kristuksen ruumiissa eli seurakunnassa, jonka pää Kristus on. Ehtoolliseen osallistuvilla on oltava yksi Jumala, yksi usko, yksi kaste ja yksi henki.

IV. Erottautuminen pahasta (Maailmasta eroaminen)
-------------------------------------------------

Tosi uskovaisten on seurakuntana erotuttava kaikesta pahasta, mitä Saatana on maailmaan istuttanut, ja kaikesta 'paavillisesta hapatuksesta' eli käytännössä katolisista menoista. Tosi uskovan tulisi inhota ja karttaa kaikkea, mikä ei liity Jumalaan ja Kristukseen. Myös aseen käyttö on kiellettyä, Kristus kun on sanonut, ettei pahalle tule tehdä vastarintaa.

V. Kirkon Pastorit
------------------

Seurakunnalla on oltava Paavalin järjestyksen mukaan yksi paimen, jonka tulee suorittaa kaikki hengelliset tehtävät. Seurakunnan on huolehdittava hänestä, sillä evankeliumin julistajan on saatava elatuksensa evankeliumista. Seurakunnan on kuitenkin valvottava paimentaan ja erotettava tämä, mikäli hän lankeaa syntiin.

VI. Miekka
----------

Esivalta eli 'miekka' on Jumalan järjestys Kristuksen valtakunnan ulkopuolella olevaa maailmaa varten, jotta se rankaisisi pahantekijöitä ja suojelisi heikkoja. Kristuksessa eläville kuuluu kuitenkin vain seurakunnan pannarangaistus, eivätkä sen jäsenet saa kuulua esivaltaan.

VII. Vala
---------

Yksimielisesti vastustettiin valan vannomista, koska Kristuksen katsottiin kieltäneen jumalaapelkääviltä kaiken vannomisen.

Näistä kasteopin lisäksi nykyään olevissa vastaavissa liikkeissä korostetaan erityisesti valanvannomiskieltoa sekä asepalveluksesta kieltäytymistä.

Lähteet
-------

* Westin, Gunnar: *Vapaan kristillisyyden historia*. Tikkurila: Ristin Voitto, 1975. ISBN 951-605-288-6.

### Viitteet

1. ↑  Gunnar Westin, *Vapaan kristillisyyden historia*, s. 98-99.
2. ↑  Gunnar Westin, *Vapaan kristillisyyden historia*, s. 99-100.
3. 1 2  Gunnar Westin, *Vapaan kristillisyyden historia*, s. 100.
4. ↑  Gunnar Westin, *Vapaan kristillisyyden historia*, s. 100-101.
5. 1 2 3  Gunnar Westin, *Vapaan kristillisyyden historia*, s. 101.
6. ↑  Gunnar Westin, *Vapaan kristillisyyden historia*, s. 102.

Aiheesta muualla
----------------

* Schleitheimin tunnustuksen teksti (Arkistoitu – Internet Archive) (englanniksi)
**Tunnuslause** eli **motto** on lause tai hokema, joka ilmaisee jonkin yksilön, ryhmän, liikkeen tai muun organisaation tarkoitusta tai vakaumusta. Eräs kuuluisa tunnuslause on "Vapaus, veljeys ja tasa-arvo" (ransk. *Liberté, égalité, fraternité*), joka on Ranskan suuren vallankumouksen aikainen iskulause ja nykyisen Ranskan tasavallan tunnuslause. Monilla valtioilla, järjestöillä, oppilaitoksilla ynnä muilla organisaatioilla on oma mottonsa. Motot ovat usein latinaksi.*lähde?*

Motot Suomessa
--------------

Suomen presidentti Martti Ahtisaaren vaakuna, jossa on tunnuslause "se pystyy ken uskaltaa".Vanha ylioppilastalo. Ylhäällä reliefin molemmin puolin lukee *SPEI SVAE* ja *PATRIA DEDIT* (Isänmaa antoi toivoilleen).
Suomessa ei ole kovin paljon harrastettu mottoja, eikä esimerkiksi Suomen kansallista mottoa ole. Vuonna 1936 komitea ehdotti tekstin *Vapaa vankka vakaa* lisäämistä Suomen vaakunan yhteyteen, mutta sitä ei hyväksytty.

Akateemisissa piireissä mottoja on jonkin verran. Turun yliopiston motto on *Vapaan kansan lahja vapaalle tieteelle*. Vastaavasti Helsingin yliopiston tunnuslause on *Opiskelu ja opettaminen – yliopiston sydän*.

Helsingissä Vanhan ylioppilastalon julkisivussa lukee *Spei suae patria dedit* (Isänmaa antoi toivoilleen).

Tunnuslause heraldiikassa
-------------------------

Vaakunan osat
 Kilpi 
 (Tinktuurit) 
 Kilven jako 
 Kilven- 
 kannattaja 
 Kilven- 
 kannattaja 
 Sotahuuto
 Kypäränkoriste 
 Lakipunos 
 Kypäränpeite 
 Kypärä 
 Arvokruunu 
 Postamentti 
 Kunniamerkki 
 Airut- 
 kuviot 
 Yleis- 
 kuviot 
 Tunnuslause 
 *(oikea)* 
 *(vasen)* 
Esimerkkivaakuna

Heraldiikassa vaakunoiden yhteydessä kilven alapuolella on joskus nauhakiemura, johon on kirjoitettu tunnuslause (kutsutaan myös vaalilauseeksi). Lauseen sisältöä ei ole rajoitettu, mutta usein etenkin vanhoissa vaakunoissa tunnuslause viittaa usein kilvellä tai kypäränkoristeena olevaan kuvioon. Sitä ei pidetä vaakunakokonaisuuden varsinaisena osana, sillä se on henkilökohtainen ja monessa maassa vapaasti valittavissa, muutettavissa tai poistettavissa.

Katso myös
----------

* Lentävä lause
* Luettelo tunnuslauseista
* Luettelo valtioiden tunnuslauseista
* Mainoslause

Lähteet
-------

1. ↑  "Ei minua varten tarvii keittää" ja 7 muuta lausetta, jotka kuvaavat suomalaisuutta hämmentävän hienosti *Me Naiset*.  30.7.2019. Viitattu 3.12.2022.
2. ↑  Helsingin yliopiston opetuksen ja opintojen eettiset periaatteet (PDF) Web Archive 2016:  Helsingin yliopisto.  Arkistoitu 14.9.2016. Viitattu 3.12.2022.
3. ↑  Kara, Kimmo (toim.): *Heraldiikan opas*, s. 47. Suomen Heraldinen Seura, 1998. ISBN 951-98088-0-9.

Aiheesta muualla
----------------

* Kuvia tai muita tiedostoja aiheesta **Tunnuslause** Wikimedia Commonsissa
Maláxa  
ΜαλάξαMaláxa-vuori nähtynä Apteran arkeologiselta alueelta.

|  |  |
| --- | --- |
| Sijainti | 
Chaniá, Kreeta, Kreikka |
| Korkeus merenpinnasta | 
610 m |

muokkaa - muokkaa wikitekstiäTietolaatikon dokumentaatioNäytä Wikidatasta tulevat arvot

**Maláxa** (kreik. Μαλάξα) eli **Zoúrva** (Ζούρβα), antiikin **Berekynthos/Berekyntos** (m.kreik. Βερέκυνθος/Βερέκυντος, lat. *Berecynthus/Berecyntus*), on vuori Kreetan saarella Kreikassa. Sen korkeus on 610 metriä (toisen lähteen mukaan 614 metriä).

Maláxa-vuori sijaitsee Kreetan pohjoisrannikolla Soúdanlahden etelärannalla noin kymmenen kilometriä kaakkoon Chanián kaupungista. Vuoren korkeimman huipun nimi on *Zoúrva* (Ζούρβα) ja toisen huipun nimi *Poúpa* (Πούπα, 550 m). Vuorella sijaitsee Maláxan kylä.

Vuoren antiikin aikainen nimi *Berekynthos* on esikreikkalainen. Nimi kytkeytyy oletettavasti fryygialaisiin, ja Fryygiassa oli samanniminen kaupunki. *Berekynthia* oli yksi Kybelen epiteeteistä. Vuoresta on kaivettu rautaa, ja tähän viittaa oletettavasti myös sen nykyinen nimi (< μάλαμα, *málama*, ’arvokas metalli’). Joskus vuori on tulkittu samaksi, josta Idavuoren daktyylien kerrotaan löytäneen rautaa. Joskus vuorelle on sijoitettu myös Stefanos Byzantionlaisen mainitsema kaupunki nimeltä Khalketorion (m.kreik. Χαλκητόριον, *Khalkētorion*, lat. *Chalcetorium*), jonka senkin nimi viittaa metallikaivoksiin.

Lähteet
-------

1. ↑  Berekynthos M. *Pleiades*. Viitattu 7.9.2020.
2. 1 2  Τα Βουνά της Ελλάδας *Πατριδογνωσία*. Viitattu 7.9.2020.
3. 1 2 3  "Βερέκυνθος" ονομαζόταν τα Λευκά Ορη *Χανιώτικα νέα*. Viitattu 7.9.2020.
4. 1 2 3  Η ιστορία της Κοινότητας Μαλάξας *Χανιώτικα νέα*. Viitattu 7.9.2020.
5. ↑  Smith, William: "Berecyntus", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
6. ↑  Βερέκυνθος - Ιστορία *Καλλιτεχνικό Χωριό Βερέκυνθος*.  Arkistoitu 28.10.2020. Viitattu 7.9.2020.
7. ↑  Smith, William: "Chalcetor", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
**Carmen Nebel** (s. 24. heinäkuuta 1956 Grimma, DDR) on saksalainen televisiojuontaja.

Ura
---

Nebel opiskeli Humboldt-yliopistossa germanistiikkaa, anglistiikkaa ja pedagogiikkaa. Hän työskenteli vuoteen 1984 opettajana. Televisiouransa Nebel aloitti 1979: hän oli menestynyt Berliinin Alexanderplatzilla järjestetyssä kykyjenetsintäkilpailussa. 1980-luvun lopulla Nebel juonsi itäsaksalaista *Sprungbrett*-kykykilpailua. Saksan jälleenyhdistymisen jälkeen Nebel toimi muun muassa ARD:n juontajana. Hän juonsi lähes kymmenen vuotta *Die Feste der Volksmusik* -ohjelmaa, kunnes hän 2004 siirtyi ZDF:n palvelukseen. Nebel on juontanut ZDF:n gaalailtoja ja jouluohjelmia.

Nebelillä oli nimikko-ohjelma *Willkommen bei Carmen Nebel* 2004–2021, jota esitettiin 83 jaksoa enimmäkseen suorina lähetyksinä, mutta myös tallennettuina. Lähetyspaikat vaihtuivat, ensimmäinen jakso esitettiin Magdeburgista, viimeinen Berliinistä. Ohjelma vieraili muutamaan otteeseen Itävallassa, lisäksi tehtiin kesäspecial-tyyppisiä lähetyksiä Sveitsin Luganosta ja Espanjan Palmasta. Ohjelman vierailijat edustivat kevyen musiikin tähtitaivasta Andrea Bergistä Claudia Jungiin ja Andy Borgista Beatrice Egliin. Saksankielisen Euroopan ulkopuolelta vierailivat muun muassa Benny Andersson, Albano Carrisi, Mireille Mathieu, Eros Ramazzotti ja Bonnie Tyler. Ohjelman tuotti Nebelin 2003 perustama TeeVee Produktions GmbH.

Televisiotyönsä ohella Nebel on toiminut varainkerääjänä syöpätutkimuksessa.

Lähteet
-------

1. 1 2 3  Carmen Nebel *Schlager.de*. Berliini:  Deutsche Medienportale GmbH. Viitattu 26.3.2021. (saksaksi)
2. ↑  *Willkommen bei Carmen Nebel* Internet Movie Databasessa. (englanniksi)

Aiheesta muualla
----------------

* United Charity: Carmen Nebel
* DWDL.de: Letzte Ausgabe läuft im März : "Willkommen bei Carmen Nebel"-Abschied doch ohne Publikum

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Carmen Nebel 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Willkommen bei Carmen Nebel/Episodenliste 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Tšekki

 |
|  |
| Henkilöt | 
* Deutsche Biographie

 |

 |
**Callen Radcliffe Tjader, Jr.**, tunnettu nimellä **Cal Tjader** (16. heinäkuuta 1925 St. Louis – 5. toukokuuta 1982 Manila), oli Grammy-palkittu yhdysvaltalainen jazzmuusikko. Hän saavutti suosiota latinovaikutteisella musiikillaan. Hänen instrumenttejaan olivat vibrafoni ja piano sekä rumpusetti ja muut lyömäsoittimet.

Elämä ja ura
------------

Tjader syntyi St. Louisissa, Missourissa ruotsalaissukuisten vaudeville-artistien perheeseen. Hänen isänsä steppasi ja äiti soitti pianoa, ja perhe kiersi mannerta esiintymässä. Kun poika oli kaksivuotias, perhe asettui asumaan Kalifornian San Mateoon, jossa he avasivat tanssikoulun. Äiti opetti pojalle pianonsoittoa ja isä steppausta, ja Cal Tjader tuli tunnetuksi steppaavana Tjader Juniorina.

Vapauduttuaan armeijan lääkintäjoukoista vuonna 1946 Tjader aloitti opettajaopinnot San Francisco State Collegessa, jossa tapasi pianisti Dave Brubeckin. Tjader soitti rumpuja monissa Brubeckin ja saksofonisti Paul Desmondin kokoonpanoissa ja myös muun muassa pianisti George Shearingin kanssa. Samalla hän opetteli soittamaan vibrafonia ja alkoi yhä enemmän kiinnostua latinalaisrytmeistä.

Vuonna 1954 Tjader lyöttäytyi yhteen paikallisten latinomuusikoiden kanssa ja muodosti Cal Tjader Modern Mambo Quintetin, käyttäen hyväksi muotitanssi mambon suosiota. 

Vuonna 1957 Tjader levytti latinoperkussionistien Willie Bobon ja Mongo Santamarían kanssa muun muassa paljon myydyn albumin *Soul Sauce* (1964), jonka nimikappale, versio Dizzy Gillespien ja Chano Pozon kappaleesta "Guachi Guara", nousi hitiksi.

Vuoden 1966 albumi *El Sonido Nuevo (The New Sound)* syntyi yhdessä pianisti Eddie Palmierin kanssa. 1970-luvulla Tjader teki yhteistyötä Poncho Sánchezin kanssa, joka sittemmin nousi suureksi nimeksi latinojazzin piirissä ja kutsuu Tjaderia musiikilliseksi oppi-isäkseen.

Tjader kuoli 1982 kesken kiertueen sydänkohtaukseen Manilassa, Filippiineillä.

Lähteet
-------

1. 1 2 3 4  Biography: Cal Tjader 1925-1982 (Arkistoitu – Internet Archive), American Sabor, Latinos in US Popular Music. Smithsonian Institution 2014. Viitattu 31.8.2014.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Cal Tjader

Aiheesta muualla
----------------

* Kuvia tai muita tiedostoja aiheesta **Cal Tjader** Wikimedia Commonsissa

* Cal Tjaderin viralliset kotisivut (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Belgia
* Yhdysvallat
* Latvia
* Tšekki
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* IdRef

 |

 |
Seléna  
ΣελέναSeléna-vuori lännestä nähtynä.

|  |  |
| --- | --- |
| Sijainti | 
Lasíthi, Kreeta, Kreikka |
| Vuoristo | 
Lasíthi |
| Korkeus merenpinnasta | 
1 559 m |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Seléna** (kreik. Σελένα) on vuori Lasíthi- eli Díkti-vuorilla Kreetan saarella Kreikassa. Sen korkeus on 1 559 metriä.

Seléna-vuori sijaitsee Lasíthin alueyksikössä Kreetan itäosissa lähellä saaren pohjoisrannikkoa, pohjoiseen Lasíthin ylätasangosta. Sen ympärillä sijaitsevat muun muassa Neápolin kaupunki sekä Tzermiádon ja Vrachásin kylät. Selénan itärinteessä sijaitsee Selinárin rotko.

Vuoren alue muodostaa 34 656 hehtaarin kokoisen Natura 2000 -alueen yhdessä eräiden muiden Lasíthi-vuorten huippujen sekä Lasíthin ylätasangon kanssa.

Lähteet
-------

1. 1 2  Δίκτη (Λασιθιώτικα Όρη) *Destination Crete*. Viitattu 10.9.2018.
2. ↑  Φαράγγι Σελλινάρι *Cretan Beaches*. Viitattu 6.9.2021.
3. ↑  GR4320002 Dikti: Oropedio Lasithiou, Katharo, Selena, Krasi, Selakano, Chalasmeni Koryfi *Natura 2000*. Viitattu 10.9.2018.

Aiheesta muualla
----------------

* Kuvia tai muita tiedostoja aiheesta **Seléna** Wikimedia Commonsissa
Vrýsinas  
ΒρύσιναςVrýsinas-vuori.

|  |  |
| --- | --- |
| Tyyppi | 
arkeologinen kohde (en), vuorenhuippupyhäkkö (en)View and modify data on Wikidata  |
| Sijainti | 
Réthymno, Kreeta, Kreikka |
| Korkeus merenpinnasta | 
857 m |

Kartta

|  |  |
| --- | --- |
| Koordinaatit | 
35° 18′ 42″ P, 24° 29′ 48″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Vrýsinas** (kreik. Βρύσινας) on vuori Kreetan saarella Kreikassa. Sen korkeus on 857 metriä (toisen lähteen mukaan 858 metriä).

Pyhän Hengen kappeli Vrýsinas-vuoren huipulla.
Vrýsinas-vuori sijaitsee Réthymnon kaupungin eteläpuolella. Sen korkeimman huipun nimi on *Ágio Pnévma* (Άγιο Πνεύμα, "Pyhä Henki") siellä olevan Pyhälle Hengelle omistetun kappelin mukaan. Minolaisella kaudella eli Kreetan pronssikaudella huipulla on ollut vuorenhuippupyhäkkö. Paikalta on tehty löytöjä ajalta 1900–1050 eaa. Niihin lukeutuu muun muassa ihmis- ja eläinhahmoisia pienoisfiguriineja sekä sinettileimasin, jossa on kirjoitusta kreetalaisilla hieroglyfeillä.

Lähteet
-------

1. 1 2  Τα Βουνά της Ελλάδας *Πατριδογνωσία*. Viitattu 7.9.2020.
2. 1 2 3  Ιερό Κορυφής Βρύσινα *Cretan Beaches*. Viitattu 7.9.2020.

Aiheesta muualla
----------------

* Kuvia tai muita tiedostoja aiheesta **Vrýsinas** Wikimedia Commonsissa
Trygve Bratteli (vasemmalla) ja Erich Honecker Helsingissä vuonna 1975.
**Trygve Marton Bratteli** (11. tammikuuta 1910 Nøtterøy, Norja – 20. marraskuuta 1984 Oslo, Norja) oli norjalainen poliitikko, Työväenpuolueen edustaja ja Norjan pääministeri vuosina 1971–1972 ja 1973–1976.

Bratteli syntyi Nøtterøyssä, jossa hän kävi kansakoulun. Hän oli jonkin aikaa työttömänä ja työskenteli sitten muun muassa valaanpyytäjänä ja rakennustyöläisenä. Hän toimi Työväenpuolueen kriisikomitean sihteerinä Norjan natsimiehityksen aikana. Saksalaiset vangitsivat hänet vuonna 1942, ja hän oli poliittisena vankina useilla Saksan keskitysleireillä vuosina 1943–1945.

Brattelin palattua Norjaan vuonna 1945 hänestä tuli Työväenpuolueen varapuheenjohtaja. Hän työskenteli puolustuskomiteassa ja hänestä tuli puolueen johtaja 1965. Bratteli oli kansanedustajana Norjan suurkäräjillä vuosina 1950–1981 ja toimi myös finanssi- ja liikenneministerinä. Työväenpuolueen ensimmäisen pääministerin Einar Gerhardsenin erottua Brattelin vastuulla oli löytää Työväenpuolueen hallituksille uusi suunta. 

Brattelin poliittisen uran keskeisenä tavoitteena oli Norjan jäsenyys Euroopan yhteisössä. Jäsenyyden kaaduttua vuoden 1972 kansanäänestyksessä hän erosi hallituksesta.

Bratteli kirjoitti lukuisia muistelmia ja poliittisia kirjoja. Hänen muistelmistaan Saksan keskitysleireiltä (*Fange i natt og tåke*, 1980) tuli Norjassa yksi aikansa myydyimmistä kirjoista.

Lähteet
-------

1. ↑  Trygve Bratteli, a labor leader who was saved from... *UPI*.  1984. Viitattu 2.7.2021.
2. ↑  Sök: Bratteli Trygve *Nasjonalbiblioteket*. Viitattu 2.7.2021.

Aiheesta muualla
----------------

* Kuvia tai muita tiedostoja aiheesta **Trygve Bratteli** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* KulturNav

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
Alkujaan neuvostovalmisteinen telakanuuna 2S7 Pion.
**2S7 Pion** (ven. 2С7 «Пион», "pioni") on alkujaan Neuvostoliitossa suunniteltu ja valmistettu telakanuuna. Vuonna 1976 käyttöön tullut ja GRAU-koodin saanut raskas tykistöase tunnetaan myös nimillä **Malka** sekä **M-1975**. Neuvostoliiton hajottua näitä telatykistöaseita päätyi Venäjän ohella esimerkiksi Georgiaan, Valko-Venäjälle ja Ukrainaan. Asetyyppi oli tuotannossa vuosina 1975–1990 ja on käytössä yhä muun muassa Ukrainan sodassa.

Pääaseen kaliiperi on 203 mm. Aseelle kehitettiin myös M-1975-nimellä oleva sisarase **2S4 Tjulpan** ("tulppaani") -niminen telavetoinen kranaatinheitin, joka ampuu 240 mm epäsuoraa tulta.

2A44-tyypin kanuunaa käyttävä 2S7 Pion yltää 37 kilometrin enimmäiskantamaan. Poikkeuksellisesti muista vastaavista saman tyypin aseista 2S7 Pion ei käyttänyt hidasteena suujarrua. Normaali miehistömäärä on seitsemän henkeä. Vaunun 12-sylinterinen dieselmoottori on takana ja miehistön tilat edessä.

Lähteet
-------

* McNab, Chris: *Military Vehicles - 300 of the world's most effective military vehicles*, 2003, Lewis International Inc. & Amber Books Ltd. (englanniksi) ISBN 1-930983-20-4. (s. 22)

### Viitteet

1. ↑   (viitattu 20.10.2014)
2. ↑  McNab, C. 2003: s. 22

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **2S7 Pion**.
* 2S7 Pion 203-mm Self-Propelled Gun | Military-Today.com
* 203-mm Self-propelled Artillery Gun 2S7 "Pion" - Enemyforces.net (Arkistoitu – Internet Archive)
* 2S7 Pion (M1975) - 203mm Self-Propelled Howitzer - History, Specs and Pictures - Military Tanks, Vehicles and Artillery -Militaryfactory.com
* Army Guide - 2S7 Pion, Self-propelled gun - Army-guide.com
* Self-propelled gun 2S7 PION ( M-1975 ) | ExArmyVehicles.com
* Valka.cz: 2S7 Pion (tšekiksi)
* Samohybné dělo 2S7 PION | ArmyTechnika.cz (tšekiksi)
* 2S7 Pion - Weaponsystems.net
* Your First Choice for Russian Trucks and Military Vehicles - UK Russian - RussianMilitary.co.uk (Arkistoitu – Internet Archive)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Ihmissalakuljetus** on YK:n määritelmän mukaan toimintaa, jolla pyritään taloudelliseen tai aineelliseen hyötyyn järjestämällä henkilö tai henkilöitä laittomasti johonkin kohdemaahan, jossa hänellä ei ole kansalaisuutta tai oleskelulupaa. Ihmissalakuljetus liittyy ihmiskauppaan.

Ihmissalakuljetuksen muotoja ovat:

* Naisten ja lasten salakuljetus prostituoiduiksi
* Laiton siirtolaisuus, jossa ammattimaiset rikollisryhmät kuljettavat huomattavaa maksua vastaan eri keinoin siirtolaisia rajojen yli
* Ihmisten salakuljetus orjatyöhön valheellisilla lupauksilla
* Ihmisten salakuljettaminen elinkaupan uhreiksi.

Maailmanlaajuisesti ihmissalakuljetus tuottaa vuosittain järjestäytyneille rikollisjärjestöille noin 7–12 miljardin Yhdysvaltain dollarin voitot. Ihmissalakuljetus on kolmanneksi tuottoisin salakuljetuksen laji, ja ainoastaan huumeiden ja aseiden salakuljetus ylittävät sen tuotot. Vuosittain salakuljetetaan noin neljä miljoonaa ihmistä eri puolille maailmaa. Näistä uhreista suurin osa on naisia ja lapsia, jotka salakuljetetaan useasta eri syystä kohdevaltioihin.

Ihmissalakuljetus Suomessa
--------------------------

Keskusrikospoliisi arvioi lokakuussa 2015, että esitutkintaan oli tulossa vuonna 2015 yli 200 tapausta, joissa epäiltiin laittoman maahantulon järjestämistä Suomeen. Viime vuosina tapauksia on ollut vuosittain 100–150. Keskusrikospoliisin mukaan syynä oli se, että Suomeen pyrki vuonna 2015 ennennäkemättömän paljon turvapaikanhakijoita. Miltei kaikki Suomeen salakuljetettavat hakevat maasta turvapaikkaa. Syksyllä 2015 enemmistö tapauksista oli edelleen Suomenlahden merivartiostolla, mutta rikosilmoituksia tehtiin ympäri maata. KRP keskittyy vain järjestäytyneiden rikollisryhmien tutkimiseen, lisäksi tapauksia tutkivat Rajavartiolaitos ja poliisilaitokset.

Tyypillinen salakuljettajille maksettu summa on 5 000–10 000 euroa tai dollaria. Salakuljetettavat rahoittavat matkan pitkäaikaisilla säästöillä, myymällä omaisuutensa, mutta toisinaan myös länsimaissa asuvat sukulaiset osallistuvat matkan kustannuksiin.

Lähteet
-------

1. 1 2  Jussi Pilviö: *Ihmissalakuljetus / -kauppa ilmiönä Euroopassa*, s. 10-12. Pro gradu -tutkielma. Tampereen yliopisto, 2009. Arkistoitu 13.8.2017 (pdf) (viitattu 11.10.2015).
2. ↑  Laitinen, Janne: Ihmissalakuljetusta paljastuu nyt ennätyspaljon – poliisi ei ehdi tutkia kaikkea. *Keskisuomalainen*.  Arkistoitu 11.10.2015. Viitattu 11.10.2015.
3. ↑  KRP:n rikoskomisario: Neljännes tulijoista on maksanut ihmissalakuljettajille *Yle Uutiset*. Viitattu 11.10.2015.

Kirjallisuutta
--------------

* Di Nicola, Andrea & Musumeci, Giampaolo: *Kuoleman matkatoimisto. Ammattina ihmissalakuljetus*. (Confessioni di un trafficante di uomini, 2014.). Suomentanut Taru Nyström. Helsinki: Art House, 2015. ISBN 978-951-884-578-5.
**William Franklin Graham III** (s. 14. heinäkuuta 1952 Asheville, Pohjois-Carolina) on yhdysvaltalainen kristillinen saarnaaja ja lähetystyöntekijä. Graham toimii Billy Graham Evangelistic Association- ja Samaritan's Purse -järjestöjen johtajana.

Varhainen elämä
---------------

Franklin Graham syntyi vuonna 1952 evankelista Billy Grahamin ja Ruth Bell Grahamin neljäntenä lapsena. Graham kasvoi hirsitalossa Appalakkien vuoristossa Ashevillen läheisyydessä. Omaelämäkerrassaan Graham on kertonut "tietävänsä, ettei pelkkä Billy Grahamin lapsena oleminen vie häntä taivaaseen." Graham teki kapinavaiheen jälkeen oman henkilökohtaisen uskonratkaisunsa 22-vuotiaana yksin hotellihuoneessaan Jerusalemissa. Franklin Graham meni naimisiin Jane Austin Cunninghamin kanssa vuonna 1974.

Samoihin aikoihin Samaritan's Purse -järjestön perustaja Bob Pierce kutsui Franklinin mukaansa kuuden viikon lähetystyöhön Aasiaan. Matkallaan Franklin tunsi kutsun työskennellä hädänalaisten ihmisen parissa. Vuonna 1978 Franklin Graham valittiin järjestön hallitukseen. Vuotta myöhemmin, Piercen kuoleman jälkeen, Graham valittiin järjestön johtajaksi.

Pastorin ura
------------

Franklin Graham järjesti ensimmäisen evankelioimiskokouksensa vuonna 1989 ja johtaa nykyisin Billy Graham Evangelistic Association (BGEA) -järjestön kokoustyötä. Graham on julistanut evankeliumia yli 190 evankelioimistapahtumassa Yhdysvaltain 50 osavaltiossa ja 49 maassa. Graham nimitettiin BGEA-järjestön toimitusjohtajaksi vuonna 2000 ja puheenjohtajaksi vuonna 2001. Samaritan's Purse -järjestön kautta Graham tekee lähetystyötä yli sadassa maassa.

Vuonna 2016 Franklin Graham järjesti *Decision America* -kiertueen, jossa ihmisiä kutsuttiin rukoilemaan ja osallistumaan kansalaistoimintaan 50:ssä Yhdysvaltain osavaltiossa.

Henkilökohtainen elämä
----------------------

Franklin Graham on naimisissa Jane Grahamin kanssa. Heillä on neljä lasta ja 12 lastenlasta. Grahamit asuvat Boonen kaupungissa Pohjois-Carolinassa.

Teokset
-------

* *Rebel with a Cause*, omaelämäkerta, 1997
* *Nimi*, Päivä Osakeyhtiö, 2008

Lähteet
-------

1. 1 2 3 4 5  Biography: Franklin Graham *Billy Graham Evangelistic Association*. Viitattu 2.10.2021. (englanniksi)
2. ↑  Biography: Franklin Graham *Billy Graham Evangelistic Association*. Viitattu 2.10.2021. (englanniksi)
3. ↑  Nimi - Franklin Graham *Kihniön Kukka- ja kirjakauppa*. Viitattu 2.10.2021.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki
* Korea
* Puola

 |
|  |
| Taiteenala | 
* MusicBrainz

 |
|  |
| Muut | 
* SNAC
* IdRef

 |

 |
Pakistanin heimoalueet Afganistanin vastaisen rajan pinnassa.
**Liittovaltion hallinnoima heimoalue** (urduksi ‏قبائلی علاقہ جات‎, *Qabā’īlī ʿIlāqah Jāt*, engl. *Federally Administered Tribal Areas*) oli itsehallinnollinen alue Pakistanin luoteisosassa Afganistanin vastaisella rajalla. Alueen asukkaat kuuluvat pataaneihin, joista pääosa asuu Afganistanin alueella sen valtaväestönä.

Väestö jakautui kahdelle alueelle kun brittiläisen Intian ja Afganistanin välistä rajaa määriteltiin. Britannian ulkoministeri Henry Mortimer Durand sai tehtäväkseen vetää rajan kartalle, ja 1893 se kirjattiin asiakirjaan ja tunnetaan nimellä Durand-linja. Vuoristoalueella rajalla ei ollut käytännön merkitystä, ja asukkaille myönnettiin lupa 1901 päättää asioistaan itsehallinnollisesti. Kun Pakistan itsenäistyi Intiasta, alue jäi Pakistanille mutta sopimus itsehallinnosta jäi voimaan ja alue nimettiin Pakistanin heimoalueiksi. Alueella asuu 3,5 miljoonaa asukasta.

Alueella ei päde Pakistanin lainsäädäntö, eikä Pakistanin poliisilla ja armeijalla ole siellä toimintaoikeuksia, ellei presidentti nimenomaan määrää. Hallinnosta vastaa heimojohtajien muodostama jirga-kokous.

Yhteiskunnallisesti seutu on kehittymätöntä. Lukutaitoisia on asukkaista 20 prosenttia, eikä alueella ole muita kouluja kuin uskonnollisia madrassoja, joista on lähtöisin muun muassa suuri osa talibanien taistelijoista.

Seutu on luoksepääsemättömyytensä vuoksi talibanien ja al-Qaidan tukialuetta. Yhtenä syynä siihen, ettei Afganistanin tilannetta saada rauhoitetuksi, pidetään juuri alueen riippumattomuutta Pakistanin hallinnosta, sillä Afganistanin puolella toimivan liittouman Isaf-joukot eivät voi toimia alueella terroristien tavoittamiseksi. Osa heimoista käy sotaa terroristeja vastaan, mutta usein ne joutuvat sallimaan kapinallisten toiminnan. Yhdysvallat käyttää alueella sotimiseen miehittämättömiä lennokkeja, mutta sotilaita se ei voi viedä sinne.

Afganistan ei ole virallisesti hyväksynyt rajaa. Afganistanin emiiri Abdur Rahman Khan solmi sopimuksen Intian ja itsenäisen Afganistanin rajasta Britannian kanssa, eikä Pakistania vielä silloin ollut olemassa. Siksi osa afganistanilaisista poliitikoista on esittänyt alueen liittämistä Afganistaniin.

Heimoalue liitettiin Khyber Pakhtunkhwan maakuntaan vuonna 2018.

Lähteet
-------

1. ↑  Andrei Sergejeff: *Afganistanin historia - Silkkitietä kulttuurien risteykseen*, s. 236. Gaudeamus Helsinki University Press, 2011. ISBN 978-952-495-219-4.
2. 1 2 3 4 5 6  , Ville Similä, Mikä-mikä-maa, Helsingin Sanomat 7.12.2011 sivu B 2
3. 1 2  Hannu Reime, Ylväitä motiiveja, veristä geopolitiikkaa, Yle Ykkösaamu, 20.10.2009, viitattu 7.12.2011
4. ↑  Salman Masood: Pakistan to Give Equal Rights to Millions in Tribal Areas, Ending a British Legacy *The New York Times*. Viitattu 4.1.2019. (englanniksi)

Aiheesta muualla
----------------

* Kuvia tai muita tiedostoja aiheesta **Liittovaltion hallinnoima heimoalue** Wikimedia Commonsissa

Pakistanin hallintoalueet
**Maakunnat:**  Balochistan |  Khyber Pakhtunkhwa |  Punjab |  Sindh

**Territoriot:**: Pakistanin pääkaupunkialue

**Alueet Kashmirissa:** Azad Kashmir Azad Kashmir | Gilgit-Baltistan
Lucia Nifontova ja Klaus Salin baletissa *Joutsenlampi* vuonna 1945.
**Klaus Torsten Salin** (19. kesäkuuta 1919 Helsinki – 15. syyskuuta 1973 Helsinki) oli suomalainen tanssitaiteilija. Hän oli Suomalaisen Oopperan (Suomen Kansallisooppera) soolotanssija vuosina 1945–1946 ja edelleen vuodesta 1949. Ensitanssijana Salin toimi 1956–1967 sekä balettimestarina 1966–1967. Hänen näyttämöilmaisuaan pidettiin vahvana ja sen ansiosta hän keräsi mainetta luonneosien tulkitsijana. Salin perusti puolisonsa, Irja Koskisen kanssa balettikoulun Helsinkiin vuonna 1953.

Salin muodosti tanssitaiteilija Orvokki Siposen kanssa 1940-luvun Suomen kuuluisimman tanssiduon (Orvokki Siponen & Klaus Salin). Duo esiintyi muun muassa Maaselän Radion revyyssä *Budapestin Juliska*, joka sai ensi-iltansa 1. maaliskuuta 1944. Klaus Salin esiintyi myös muutamissa elokuvissa tanssirooleissa: elokuvissa *Aktivistit* (1939) ja *Mitäs me taiteilijat* (1952) nähdään sekä Salin että hänen puolisonsa. 

Klaus Salinille myönnettiin Pro Finlandia -palkinto vuonna 1957.

Klaus Salinin sisaruksia olivat Holger Salin, Alf Salin ja Iris Salin.

Lähteet
-------

Kirjallisuutta
--------------

* Eteläpää, Heikki: *"Jees Teatteria!" – sanoi vääpeli Ryhmy.* Edita Publishing 2002. ISBN 951-37-3550-8

Aiheesta muualla
----------------

* Klaus Salin Elonetissä.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Iiris Elina Aaltio** (ent. *Aaltio-Marjosola*, s. 13. toukokuuta 1953 Keuruu) on suomalainen kauppatieteiden tohtori, joka on toiminut vuodesta 2006 Jyväskylän yliopiston kauppakorkeakoulun johtamisen professorina.

Aaltio opiskeli Jyväskylän yliopistossa ja valmistui yhteiskuntatieteiden maisteriksi vuonna 1976, taloustieteiden maisteriksi 1978 ja lisensiaatiksi 1979. Hän väitteli kauppatieteiden tohtoriksi vuonna 1991 Helsingin kauppakorkeakoulusta aiheenaan organisaatiokulttuurit.

Ennen nykyistä tehtäväänsä Aaltio on toiminut muun muassa organisaatiopsykologian lehtorina Helsingin kauppakorkeakoulussa 1989–1994, apulaisprofessorina Turun kauppakorkeakoulussa 1994–1997 ja Lappeenrannan teknillisen yliopiston liiketaloustieteen professorina 1997–2011. Vuosina 1999–2000 Aaltio oli Suomen Akatemian varttunut tutkija ja toimi vuosina 2003–2007 projektin johtajana.

Vuodesta 1995 Aaltio on ollut dosentti Aalto-yliopiston kauppakorkeakoulussa, vuodesta 1997 Turun kauppakorkeakoulussa ja vuodesta 2007 Lapin yliopistossa. Hän on työskennellyt ulkomailla muun muassa Massachusettsin yliopistossa Amherstissa (1989), Pohjois-Dakotan yliopistossa (1999), Aucklandin yliopistossa Uudessa-Seelannissa (2005) ja St. Mary’s Universityssä Kanadassa (2007 ja 2012). Vierailevana tutkijana hän on ollut muun muassa Kiinassa Chinese Academy of Social Sciencessa (2010) ja Guangzhoun yliopistossa (2010, 2011 ja 2013), Virossa Tarton yliopistossa (2010) sekä MIT:ssä.

Aaltio on tutkinut muun muassa yrittäjyyttä sekä johtajuutta ja siihen liittyviä sukupuolikysymyksiä esimerkiksi Kiinassa ja Venäjällä.

Lähteet
-------

1. 1 2 3 4 5  *Kuka kukin on 2015*, s. 19. Helsinki: Otava, 2014. ISBN 978-951-1-28228-0.
2. 1 2 3 4 5  Kaksi uutta professoria Jyväskylän yliopiston kauppakorkeakouluun  4.7.2011. Jyväskylän yliopisto. Viitattu 11.8.2015. [vanhentunut linkki]


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Israel
* Suomi (KANTO)
* Yhdysvallat
* Ruotsi
* Alankomaat

 |

 |
**Napanahakit** (*Rhaphiolepis*) on ruusukasvisuku, johon kuuluu 12 lajia. Lajeja esiintyy Japanissa, Koreassa, Itä-Kiinassa, Taiwanissa, Vietnamissa, Laosissa, Kambodžassa, Thaimaassa, Filippiineissä, Jaavassa ja Borneossa.

John Lindley kuvasi napanahakit vuonna 1820 ja nisperot eli nahkamispelit (*Eriobotrya*) seuraavana vuonna. Molemmat suvut kuuluvat ruusukasvien monimutkaiseen *Malinae*-alatribukseen. Napanahakit ja nisperot esiintyvät osittain samalla alueella Itä-Aasiassa. Sukujen välinen rajaus on ollut 2000-luvulla kiistanalainen. Kiinalaisen tutkijaryhmän (Liu et al. 2020) 2020-luvun alussa julkaiseman analyysin mukaan sukuja ei fylogeneettisesti voi erottaa toisistaan vaan *Eriobotrya* yhdistetään ennemmin kuvattuun sukuun. Toinen kiinalainen tutkijaryhmä (Dong et al. 2022) pitää kuitenkin edellisen tutkimuksen tulosta kiistanalaisena ja sen mukaan näitä sukuja ei pidä yhdistää. Esimerkiksi Kew Gardensin lajitietokanta Plants of the World Online seurasi kumpaakin johtopäätöstä ja ensin yhdisti napanahakit ja nisperot, jälkeen erotti ne uudelleen.

Lähteet
-------

1. 1 2 3  Govaerts, R. et al.: *Rhaphiolepis* Lindl. *Plants of the World Online*.  2023. Royal Botanic Gardens, Kew. Viitattu 31.10.2023. (englanniksi)

Aiheesta muualla
----------------

* Suomen Lajitietokeskus: Napanahakit – *Rhaphiolepis*
* UniProt: Taxonomy - *Rhaphiolepis* (englanniksi)
* Global Biodiversity Information Facility (GBIF): *Rhaphiolepis* (englanniksi)
* Flora of China: *Rhaphiolepis* (englanniksi)
Kreikkalainen nuori mies kuvattuna hautasteelassa harjoittelemassa pallon kanssa.
**Episkyros** (m.kreik. ἐπίσκυρος, "linjan ylittäminen") on antiikin Kreikasta lähtöisin oleva pallopeli, jossa kaksi joukkuetta yrittää heittää pallon toistensa kenttäpuoliskon päätyrajan yli.

Joukkueissa oli yleensä 12–14 pelaajaa ja kummallakin joukkueella oli oma kenttäpuoliskonsa ja päätyviiva. Pelikenttä oli noin kahden pallonheiton mittainen ja parikymmentä metriä leveä. Kentän keskellä oli keskiviiva, jota joukkueet eivät saaneet ylittää. Joukkueet heittivät pallon vuorotellen toisen joukkueen puolelle paikalta, jossa itse olivat saaneet vastustajan heittämän pallon kiinni (ilmasta tai maasta). Mitä lähempää keskiviivaa pallo saatiin kiinni, sen parempi. Joskus heiton joutui suorittamaan pallon kiinni saanut pelaaja, mutta joskus joukkueilla sai olla erityiset heittäjät. Joukkue sai pisteen onnistuttuaan heittämään pallon vastustajansa päätyrajan yli. 

Episkyrosta ei koskaan pelattu Olympian kisoissa. Peliä pidetään yhtenä jalkapallon esiasteena. Myöhemmin muinaisessa Roomassa pelattiin episkyrosta muistuttavaa harpastumia.

Lähteet
-------

1. 1 2  Koski, Sami & Rissanen, Mika & Tahvanainen, Juha: *Antiikin urheilu, Olympian kentiltä Rooman areenoille*, s. 75. Atena kustannus, 2004.
2. ↑  Kanerva, Juha ym.: *Jalkapallon pikkujättiläinen*, s. 10. WSOY, 2003.
*Tämä artikkeli kertoo muoviteollisuuskonglomeraatista. Kaivosyhtiöstä kerrotaan artikkelissa Mondo Minerals*

**Mondo** on italialainen monialayritys, jonka tuotteita ovat lattia- ja urheilukenttäpinnoitteet, pallot ja lelut. Yrityksellä on yhdeksän tuotantotehdasta neljässä maassa, jotka sijaitsevat Italiassa, Espanjassa, Luxemburgissa ja Kiinassa.

Historia
--------

Edmondo Giovanni Stroppiana perusti yrityksen vuonna 1948. Nimen yritykselleen hän otti etunimensä lyhenteestä. Mondon ensimmäinen tuote oli pallot nyrkkipallon pelaamiseen. Mondon tuotteista tunnetuimpia ovat sen valmistamat pallot Super Santos ja Super Tele, sekä yleisurheilukentän juoksuradalla käytettävä mondo-juoksualusta.

Mondon juoksualusta
-------------------

Mondo-pinnoite otettiin käyttöön 1970-luvun alussa. Ensimmäisen kerran sitä käytettiin olympiakisoissa vuonna 1976 Montrealissa. Tämän jälkeen olympialaisissa on juostu vain mondolla. Mondo-pinnoite on 13–14 mm paksu matto, joka liimataan tasaiseen alustaan kiinni. Matto koostuu kahdesta kerroksesta, joista pohjakerros on joustava ja ulkokerros kova.

Pekingin kansallinen stadion.

Mondo Suomessa
--------------

Suomessa mondo-pinnoite on usealla juoksuradalla, kuten Helsingin olympiastadionilla ja Kimpisen urheilukeskuksessa Lappeenrannassa. Suomen ensimmäinen ulkoratojen mondo-pinnoite valmistui Lapinlahdelle vuonna 2000. Helsingissä Töölön jalkapallostadionilla on käytössä yrityksen valmistama Mondoturf-tekonurmi.

Lähteet
-------

1. ↑  MONDO Group: Sport and Flooring, Artigo and Mondo Toys *mondoworldwide.com*.  undefined. Viitattu 2.12.2020.
2. 1 2 3  Mondon historia (Arkistoitu – Internet Archive)
3. ↑  Gynther, Mikko: Mystinen mondo.  *Aamulehti*, 16.8.2015, s. A30-A32.
4. ↑  Yleisurheilukenttien jousto-ominaisuudet (Arkistoitu – Internet Archive)
5. ↑  Lapinlahden kentälle Mondo-pinnoite (Arkistoitu – Internet Archive)
*Tämä artikkeli käsittelee retkeilymajoitetta. Loue on myös kylä Tervolassa*
Havainnekuva louteesta.
**Loue** eli **loude** on retkeilymajoite, kankainen viistokatos. Loue on kevyt ja nopeasti pystytettävissä virittämällä *louevaate* puun tai seipään varaan vaellus- ja retkeilymatkojen taukoja tai yöpymistä varten. Loue antaa oikein käytettynä hyvän suojan tuulta ja sadetta vastaan.

Rakenne
-------

Louevaatteen liepeet kiinnitetään maahan ja louteen pitää pystyssä pitkä puinen salko louteen sisällä. Louetta varten ei tarvitse kantaa mukana kuin varsinainen louevaate. Liepeen kiinnittämiseen käyvät esimerkiksi kivet ja saloksi taas metsästä löytyvät nuoret, taipuisat puut, kunhan muistaa jokamiehenoikeudet eli että eläviä puita ei saa karsia. Louteen pystyttämiseen käytetään joskus myös pitkiä naruja. Loue eroaa samantyyppisestä majoitteesta laavusta ollen pienempi, kankainen, yleensä yhdelle tai kahdelle hengelle sopiva, useimmiten yhden tukipisteen varaan pystytetty rakennelma.

### Käyttö

Louetta on pidetty perinteisessä eräretkeilyssä yhtenä parhaista majoitteista keveytensä vuoksi ja siksi, että siinä voidaan yöpyä tulilla esimerkiksi rakovalkean loisteessa kovillakin pakkasilla. Siinä voi myös tarkkailla ympäröivää luontoa paremmin kuin umpimajoitteessa. Louetta pystyttäessä kannattaa ottaa huomioon tuulen suunta. Nuotion ja rakovalkean kannalta hyvä on sivutuuli, jolloin savu ja kipinät eivät tule nukkujan silmille.

Muita kevytmajoitteita
----------------------

### Onkijan teltta

Onkijan teltta etusuoja avattuna.
Keskieurooppalainen louteen kaltainen majoite on niin kutsuttu onkijan teltta, johon mahtuu majoittumaan yksi henkilö. Alun perin se on tarkoitettu vapaa-ajan kalastajan suojaksi tuulta vastaan. Louteeseen verrattuna erona ovat valmiit virityskaaret ja etuosan suojus, jonka voi tarvittaessa sulkea. Onkijan teltta on kuitenkin rakenteeltaan louteen kaltainen varsinkin etusuoja avattuna, samoin kuin kevyt kuljettaa ja helppo pystyttää.

### Muita kevytmajoitteita

Louteen kaltainen kevyt majoite on myös erätoveri. Myös jotkut teltat ovat kevyitä.